Μία παλιά (1475) απόδοση του εμβλήματος της Παονίας.
Η **Παονία** (*Εθνόσημο του Μεγάλου Δουκάτου της Λιθουανίας*), ή Παχονία ( Λευκορωσικά: Пагоня, Αγγλικά: Pahonia) είναι το ιστορικό εθνόσημο της Λευκορωσίας. Το έμβλημα παριστάνει έναν έφιππο στρατιώτη, με ασπίδα και σπαθί, σε ένα κόκκινο φόντο. Το εθνόσημο αυτό, σχηματίστηκε μέσα στο πέρασμα των αιώνων, και το 1918 έγινε το επίσημο έμβλημα της βραχύβιας Λευκορωσικής Δημοκρατίας. Λίγους μήνες μετά, η Σοβιετική Ένωση προσάρτησε τη Λευκορωσία, ως Σοβιετική Σοσιαλιστική Δημοκρατία της Λευκορωσίας, και τα σύμβολα του κράτους άλλαξαν. Το εθνόσημο αποκαταστάθηκε ως κρατικό σύμβολο μόνο όταν διαλύθηκε η Σοβιετική Ένωση και η Λευκορωσία απέκτησε ξανά την ανεξαρτησία της, το 1991. Ωστόσο, ένα δημοψήφισμα το 1995, ενέκρινε την κατάργηση της χρήσης της Παονίας ως εθνόσημου, και την αντικατάστασή του με ένα σύμβολο που έμοιαζε πολύ με το εθνόσημο της Σοβιετικής εποχής. Έκτοτε, το εθνόσημο αυτό σε συνδυασμό με την ερυθρόλευκη σημαία, χρησιμοποιήθηκε στην αρχή από τους εθνικιστές, αλλά τελικά από όλη τη Λευκορωσική αντιπολίτευση.

Ιστορία
-------

Το εθνόσημο της Παονίας πρωτοεμφανίστηκε τον 13ο αιώνα μ.Χ. οι ρίζες του ωστόσο πρέπει να είναι πιο παλιές, αφού παρόμοιο έμβλημα είχαν άλλα παλαιότερα σλαβικά κρατίδια της περιοχής. Κατά τη διάρκεια του Μεγάλου Δουκάτου της Λιθουανίας, η Παονία χρησιμοποιήθηκε πολλές φορές ως κρατικό σύμβολο. Έπειτα, στη διάρκεια της Ρωσικής Αυτοκρατορίας, η Παονία, συνέχισε να χρησιμοποιείται παράλληλα με το άλλο έμβλημα του κράτους, τον δικέφαλο αετό, ωστόσο, σταδιακά περιθωριοποιήθηκε, και τελικά κατέληξε να είναι ένα απλό τοπικό σύμβολο, σε διάφορες περιοχές της σημερινής Λευκορωσίας, Λιθουανίας, και Πολωνίας.

Τον 20ο αιώνα, η Παονία χρησιμοποιήθηκε ως εθνόσημο από τη Λευκορωσική Δημοκρατία, ένα βραχύβιο ανεξάρτητο Λευκορωσικό κράτος, την περίοδο 1918 με 1919. Όμως, μετά την κατάλυσή του από τη Σοβιετική Ένωση, το σύμβολο αυτό περιθωριοποιήθηκε ξανά. Κατά τη διάρκεια της Ναζιστικής κατοχής της Λευκορωσίας (1941-1944), οι Ναζί επανέφεραν το σύμβολο, στο παλιό του στάτους, ως δηλαδή σύμβολο του κράτους. Καθώς οι Ναζί αποχώρησαν και η Σοβιετική Ένωση επανέφερε την κυριαρχία της στην περιοχή, η χρήση της Παονίας καταργήθηκε για άλλη μια φορά. Το 1991, ωστόσο, η Σοβιετική Ένωση διαλύθηκε και το νέο ανεξάρτητο Λευκορωσικό κράτος, αποφάσισε να υιοθετήσει τόσο την ερυθρόλευκη σημαία όσο και την Παονία ως σύμβολα του κράτους. Για ακόμη μια φορά όμως, η Παονία δεν διατήρησε για πολύ το στάτους αυτό. Με την εκλογή το 1994 του Αλεξάντερ Λουκασένκο ως προέδρου της Λευκορωσίας, ο τελευταίος προώθησε την επιστροφή των Σοβιετικών συμβόλων, με τις απαραίτητες βέβαια αλλαγές. Σε ένα δημοψήφισμα το 1995, το 75% των πολιτών που προσήλθαν στις κάλπες (προσήλθε το 49% του εκλογικού σώματος) ενέκρινε την πρόταση για αλλαγή των κρατικών συμβόλων. Συνεπώς, η Παονία, έχασε για ακόμη μια φορά το στάτους του επίσημου εθνοσήμου.

Ενώ στην αρχή η Παονία, μαζί με την ερυθρόλευκη σημαία, ήταν συνδεδεμένες με το εθνικιστικό κίνημα της Λευκορωσίας, στη διάρκεια των χρόνων, ολόκληρη η Λευκορωσική αντιπολίτευση υιοθέτησε αυτά τα σύμβολα. Η Παονία χρησιμοποιήθηκε εκτεταμένα σε διάφορες διαδηλώσεις και διαμαρτυρίες της αντιπολίτευσης, όπως στις Λευκορωσικές διαδηλώσεις του 2020.

Περιγραφή
---------

Το εθνόσημο της Παονίας παριστάνει ένα ιππότη με πανοπλία να καβαλάει ένα άλογο. Ο ιππότης κρατάει το σπαθί του πάνω από το κεφάλι του. Ο ιππότης μαζί με το άλογο είναι σε άπρο χρώμα, ενώ το φόντο από πίσω είναι κόκκινο.

* Η σημερινή μορφή της ΠαονίαςΗ σημερινή μορφή της Παονίας
* Η Παονία, πάνω στην ιστορική σημαία της ΛευκορωσίαςΗ Παονία, πάνω στην ιστορική σημαία της Λευκορωσίας

Εικόνες
-------

* Σφραγίδα του Αλέξανδρου Νιέφσκι, παντρεμένος με την πριγκίπισσα του Πόλοτσκ. Μετά το 1236Σφραγίδα του Αλέξανδρου Νιέφσκι, παντρεμένος με την πριγκίπισσα του Πόλοτσκ. Μετά το 1236
* Σφραγίδα του Narimunt Gediminovich, πρίγκιπας του Polotsk, 1330Σφραγίδα του Narimunt Gediminovich, πρίγκιπας του Polotsk, 1330
* Το εθνόσημο το 1331Το εθνόσημο το 1331
* Το εθνόσημο το 1395Το εθνόσημο το 1395
* Το εθνόσημο το 1555Το εθνόσημο το 1555
* Η σημαία του Μεγάλου Δουκάτου της Λιθουανίας[εκκρεμεί παραπομπή], παρουσιάζει πολλές ομοιότητες με την Παονία.Η σημαία του Μεγάλου Δουκάτου της Λιθουανίας, παρουσιάζει πολλές ομοιότητες με την Παονία.
* Το εθνόσημο το 1575Το εθνόσημο το 1575
* Το εθνόσημο το 1581Το εθνόσημο το 1581
* Η σημαία του Μεγάλου Δουκάτου της Λιθουανίας. 1764–1792Η σημαία του Μεγάλου Δουκάτου της Λιθουανίας. 1764–1792
* Μία διαφορετική αναπαράσταση του εθνοσήμου. 1918Μία διαφορετική αναπαράσταση του εθνοσήμου. 1918
* Σφραγίδα του Κεντρικού Συμβουλίου της Λευκορωσίας. 1943Σφραγίδα του Κεντρικού Συμβουλίου της Λευκορωσίας. 1943
* Μία διαφορετική αναπαράσταση του εθνοσήμου. 1950Μία διαφορετική αναπαράσταση του εθνοσήμου. 1950
* Διαβατήριο της Λευκορωσίας, την περίοδο που είχε ως εθνικό σύμβολο την Παονία (1991-1995)Διαβατήριο της Λευκορωσίας, την περίοδο που είχε ως εθνικό σύμβολο την Παονία (1991-1995)
* Το εθνόσημο της Λιθουανίας αποτελεί στην ουσία το ίδιο με την Παονία. 1990Το εθνόσημο της Λιθουανίας αποτελεί στην ουσία το ίδιο με την Παονία. 1990
* Το εθνόσημο της Λιθουανίας αποτελεί στην ουσία το ίδιο με την Παονία. 1991Το εθνόσημο της Λιθουανίας αποτελεί στην ουσία το ίδιο με την Παονία. 1991
* Η γυναικεία εκδοχή της ΠαονίαςΗ γυναικεία εκδοχή της Παονίας
* Η Παονία σε διαδήλωση της αντιπολίτευσηςΗ Παονία σε διαδήλωση της αντιπολίτευσης

Δείτε επίσης
------------

* Εθνόσημο της Λευκορωσίας
* Λευκορωσικό Δημοψήφισμα (1995)
* Λευκορωσική Αντιπολίτευση

Παραπομπές
----------

1. ↑  «Пагоня» (στα be). *Вікіпедыя*. 2021-02-20. .
2. ↑  «Pahonia» (στα αγγλικά). *Wikipedia*. 2021-02-06. .
3. ↑  «Vector illustration The Pahonia, historical coat of arms of Belarus.». *123RF* (στα Αγγλικά). Ανακτήθηκε στις 21 Μαρτίου 2021.
4. ↑  «Pahonia: The Complete Timeline». *historystack.com*. Ανακτήθηκε στις 21 Μαρτίου 2021. [*νεκρός σύνδεσμος*]
5. 1 2  Istrate, Dominik (1 Ιουνίου 2019). «The two flags of Belarus». *Emerging Europe*. Ανακτήθηκε στις 21 Μαρτίου 2021.
6. 1 2  «Belarus - National Symbols». *www.fotw.info*. Στην ενότητα Pahonia. Ανακτήθηκε στις 22 Μαρτίου 2021.
7. ↑  *meduza.io*. Ανακτήθηκε στις 22 Μαρτίου 2021.  Missing or empty `|title=` (βοήθεια)

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παονία** |